तारा
तारे (Stars) स्वयंप्रकाशित (self-luminous) उष्ण वाति की द्रव्यमात्रा से भरपूर विशाल, खगोलीय पिंड हैं। इनका निजी गुरुत्वाकर्षण (gravitation) इनके द्रव्य को संघटित रखता है। मेघरहित आकाश में रात्रि के समय प्रकाश के बिंदुओं की तरह बिखरे हुए, टिमटिमाते प्रकाशवाले बहुत से तारे दिखलाई देते हैं। सूर्य बड़ा तारा है|
ज़ेटा पपिस तारा
ज़ेटा पपिस की चमक इतनी भयंकर है की अगर सूरज की जगह यह होता तो पृथ्वी पिघलकर उबलने लगती और घरों-दीवारों से भी इसकी प्रतिबिंबित चमक किसी काले चश्मे पहने मनुष्य को क्षणों में अँधा कर देती। अगर यह पृथ्वी से इतना दूर होता जितना व्याध तारा है तो आकाश में इसकी चमक एक-चौथाई चाँद के बराबर होती और उस से वस्तुओं की ज़मीन पर परछाइयाँ पड़ती।